Ritratt: DOI - Pierre Sammut .td_uid_2_60cc6ef04fa16_rand.td-a-rec-img{text-align:left}.td_uid_2_60cc6ef04fa16_rand.td-a-rec-img img{margin:0 auto 0 0} Aktar minn 400 anzjan se jgawdu mis-servizzi li se tkun qed toffri l-ewwel klinika multi-dixxiplinarja, li se tkun qiegħda toffri ambjent sigur u privat. Dan tħabbar mill-Ministru għall-Anzjani u l-Anzjanità Attiva Michael Farrugia hekk kif il-Ħamis inawgura l-ewwel klinika tax-xorta tagħha f'Malta fl-Imtarfa. Is-servizz se joffri kura komprensiva lil 413-il anzjan u s-servizz se jkun użat ukoll minn diversi professjonisti fis-settur tas-saħħa fosthom fiżjoterapisti, occupational therapists, speech language pathologists, podoloġisti, psikoterapisti, tobba u ġerjatriċi. Il-Ministru Farrugia qal li d-Dipartment tal-Anzjanità Attiva u Kura fil-Komunità se jkun qed jifrex ukoll dan is-servizz billi jiftaħ kliniċi multi-dixxiplinarji oħra f'kull dar tal-anzjani tal-gvern. Żied jgħid li d-Dipartment tal-Anzjanità Attiva u Kura fil-Komunità investa fl-immodernizzar tal-klinika u xtara tagħmir li jintuża minn professjonisti differenti u li jirrifletti l-ħtiġijiet tal-lum il-ġurnata. Waqt l-inawgurazzjoni tal-klinika, Farrugia tkellem ukoll dwar proġetti oħra li saru fid-Dar tal-Anzjani tal-Imtarfa, li jinkludu l-ftuħ ta' librerija, investiment ta' €55,000 biex ġie installat lift ġdid u €60,000 biex saru chillers ġodda. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60cc6ef04fcf6_rand.td-a-rec-img{text-align:left}.td_uid_3_60cc6ef04fcf6_rand.td-a-rec-img img{margin:0 auto 0 0}